O‘zbekistonda 1 kilometr kvadrat yer maydoniga qancha aholi soni to‘g‘ri kelishi ma’lum qilindi. Davlat statistika qo‘mitasi tegishli xabar bilan chiqdi. Foto: Kun.uz Qo‘mita ma’lumotlariga ko‘ra, 2022 yilning 1 iyul holatiga O‘zbekistonda 1 kilometr kvadrat yer maydoniga o‘rtacha 79,3 nafar doimiy aholi soni to‘g‘ri keladi. Qayd etilishicha, bu esa o‘tgan yilning mos davriga nisbatan solishtirilganda 1,7 kishiga ortgan (2021 yil 1 iyul holatiga 1 kilometr kvadratga 77,6 kishi). 2022 yilning 1 iyul holatiga respublikaning doimiy aholisi 35 603 443 kishini tashkil etmoqda. Bunda, shahar joylarda 18,1 mln kishi, qishloq joylarda 17,4 mln kishi istiqomat qiladi. Avvalroq 2022 yil 1 iyul holatiga doimiy aholi tarkibidagi erkaklar soni ayollar sonidan 222 671 nafarga ko‘p ekani xabar berilgandi.